b'\n_START_ARTICLE_\nQian Qichen\n_START_SECTION_\nBakgrunn\n_START_PARAGRAPH_\nQians slektshjemstavn var Jiading (n\xc3\xa5 i Shanghai)., men han ble f\xc3\xb8dt i Tianjin. I perioden 1942 \xe2\x80\x93 45 fikk Qian p\xc3\xa5 h\xc3\xb8yskolen tilknyttet Utopia-universitetet._NEWLINE_Qian ble medlem av Det kinesiske kommunistparti i 1942.\n_START_SECTION_\nPartimann\n_START_PARAGRAPH_\nHan arbeidet for avisen Ta Kung Pao 1945\xe2\x80\x9349. I perioden 1949\xe2\x80\x9353, var han medlem i partikomiteeer og var sekret\xc3\xa6r for kommunistiske ungsomskomiteer i de shanghainesiske bydistrikter Xuhui, Changning og Yangpu._NEWLINE_Han dro til Sovjetunion og studerte ved Komsomols sentralskole i 1954.\n_START_SECTION_\nDiplomat\n_START_PARAGRAPH_\nEtter endt utdannelse i 1955 tjenestegjorde han som diplomat i Moskva og andre steder. Han var en tid kinesisk ambassad\xc3\xb8r i  Guinea (1974\xe2\x80\x9376) tillike med ambassad\xc3\xb8r til Guinea-Bissau(1974\xe2\x80\x9375).\n_START_SECTION_\nUtenriksminister\n_START_PARAGRAPH_\nHan var viseutenriksminister 1982\xe2\x80\x931988, og ble s\xc3\xa5 utenriksminister. Under sin periode som utenriksminister var han den f\xc3\xb8rste kinesiske diplomat som deltok p\xc3\xa5 et ASEAN-arrangement, da han i 1991 var med p\xc3\xa5 ASEAN utenriksministerm\xc3\xb8te i Malaysia. Dette var f\xc3\xb8rste gang at Folkerepublikken Kina formelt anerkjente ASEAN som institusjon. Man la da grunnlaget for fremtidig ASEAN-Kina-samarbeid, som ASEAN+3-mekanismen og ASEAN-China Free Trade Area (ACFTA)._NEWLINE_Han var visestatsminister for Kina fra 1993 til han gikk i pensjon i 2003._NEWLINE_Qian d\xc3\xb8de 9. mai 2017 i en alder av 89 \xc3\xa5r.'